Case ID: 1155901
Sentence 1: Məhkəmə zamanı təqsirləndirilən şəxs qismində dindirilmiş Təqsirləndirilən şəxs Azərbaycan Respublikası CM-in 234.4.3-cü maddəsi ilə nəzərdə tutulan cinayət əməlini törətməkdə özünü qismən təqsirli bilərək göstərmişdir ki, narkotik vasitələri satış məqsədi ilə deyil şəxsi istifadə üçün əldə etdiyindən Cinayət Məcəlləsinin 234.1-ci maddəsi ilə özünü təqsirpl bilir, belə ki, həbs edilməmişdən əvvəl “Gənclik Mall” ticarət mərkəzində aşbaz işləmiş, narkotik aludəçisi olmuş, təxminən 2019-cu ilin yaz aylarından narkotik vasitələrdən istifadə etməyə başlamış, narkotik vasitə lazım olduqda Bakı şəhəri, Qaradağ rayonu, Lökbatan qəsəbəsində yerləşən “on minlik” adlanan ərazidə ləqəbi “Əmi” olan Rasim İbrahimovdan öz istifadəsi üçün bir dəfəlik narkotik vasitələr almış, bu kimi halın isə təxminən bir və ya iki dəfə baş vermiş,tutulmamışdan təxminən beş gün qabaq yenidən Lökbatan qəsəbəsində “on minlik” adlanan əraziyə gedərək “Əmi” ləqəbli Rasim İbrahimovdan öz istifadəsi üçün, satış məqsədi olmadan narkotik vasitələr olan bir kibrit qutusunda qurudulmuş marixuana, üç bükümdə heroin, bir bükümdə metamfetamin və bir ədəd həb formasında metadon almış, pulu olmadığı üçün narkotik vasitələrin pulunu verə bilməmiş, Rasim İbrahimovdan mütəmadi olaraq narkotik vasitələr aldığından Rasimin ona etimadı yarandığından narkotik vasitələri ona nisiyə satmasına razı olmuş, ayın sonu maaşını aldıqda bütün narkotik vasitələrin ümumi pulu olan 300 manatı Rasimə verəcəyinə söz vermiş, onlar razılığa gəlmişlər, qeyd edilən maddələri özünə məxsus qara rəngli dəri materialı olan pul qabının içərisinə qoyaraq əynində olan göy rəngli cins şalvarın arxa sol cibində saxlayıb oradan uzaqlaşıb birbaşa yaşadığı evə getmiş, aldığı narkotik vasitələrdən bir qismini istifadə etmiş, qalan hissəsi əynində olan göy rəngli cins şalvarın cibində qalmış, evdə narotik vasitələrdən istifadə etməsini bilməmələri üçün həmin narkotik vasitələri daim üzərində gəzdirmiş, 16 oktyabr 2019-cu il tarixdə gecə saatlarında onunla qonşuluqda yaşayan Asif Qarayevin yaşadığı evin həyətindən səs-küy gəldiyini eşitmiş, dərhal Asifin yaşadığı evə getmiş, həyətdə polis əməkdaşlarının olduğunu görmüş, geri qayıdan zaman polis əməkdaşları onu çağıraraq saxlamışlar, özünü şübhəli apardığı üçün polis əməkdaşları ondan üzərində qadağan olunmuş hansısa bir maddə və ya əşya olub-olmamasını soruşmuşlar, o, cibində olan siqaret qutusunu polis əməkdaşlarına təqdim etmiş, həmin vaxt üzərində istifadəsi üçün aldığı və saxladığı narkotik vasitələr olduğundan qaçaraq oradan uzaqlaşmaq istəmiş, polis əməkdaşları onu saxlayaraq Qaradağ RPİ-nin 10-cu PB-nə gətirmişlər, polis böməsində olan zaman üzərinə baxış keçirilməsi üçün əvvəllər tanımadığı iki nəfər hal şahidi və hüquqlarının müdafiə edilməsindən ötrü dövlət hesabına vəkil Müşfiq Şirinov dəfət edilmiş, bundan sonra Polis bölməsində polis əməkdaşlarının, hal şahidlərinin və vəkilin iştirakı ilə üzərinə baxış keçirilmiş, baxış keçirilməmişdən qabaq ona hüquq və vəzifələri izah olunmuş, baxış zamanı o, əynində olan göy rəngli cins şalvarın arxa sol cibindən qara rəngli içərisində 1 ədəd üzərində “Mother Land” yazısı olan kibrit qutusu, 2 ədəd şəffaf rəngli sellofan, 1 ədəd qəhvəyi rəngli həb, 1 ədəd ağ rəngli kağız, 1 ədəd qara rəngli dəri pul qabı aşkar edilmiş, göy rəngli şalvarın sağ cibindən üzərində “Winchester” yazısı olan içərisində 5 ədəd siqaret 1 ədəd bükülmüş gümüşü kağız aşkar olunmuş, baxış zamanı 1 ədəd qara rəngli dəri pul qabının içərisindən 1 ədəd kibrit qutusun içərisində spesifik iyə malik qurudulmuş ot, şəffaf selofanın içərisində spesifik iyə malik qəhvəyi rəngli kimyəvi maddə, şəffaf rəngli selofan içərisində spesifik iyə malik ağ rəngli kimyavi maddə, konfet kağızın içərisində spesifik iyə malik qəhvəyi rəngli maddə, ağ rəngli kağızın içərisində spesifik iyə malik qəhvəyi rəngli maddə olduğu müəyyən olunmuş, onunla aparılmış şifahi sorğusual zamanı o, həmin maddələrin narkotik vasitə olduğunu, həmin narkotik vasitələri tutulmamışdan 5 gün qabaq, yəni 11 oktyabr 2019-cu il tarixdə Qaradağ rayonu, Lökbatan qəsəbəsi, “on minlik” adlanan yerdən 300 manat müqabilində “Əmi” ləqəbli Rasim İbrahimovdan aldığını bildirmiş, bundan başqa əynində olan göy rəngli cins şalvarın sağ arxa cibindən çıxan “Winchester” markalı siqaretin içərisindən narkotik vasitə aşkar edilməmiş, beləliklə baxış tam başa çatdıqdan sonra polis əməkdaşları tərəfindən üzərindən aşkar olunan narkotik vasitələr zərfə qoyularaq qablaşdırılmış, tərtib olunmuş protokolla tanış olduqdan sonra imzalayaraq doğruluğunu təsdiq etmişdi.